El poeta Alfons Costafreda va néixer el 8 de maig de 1926 a Tàrrega, vila on visqué durant la seva infantesa. Es va traslladar a Madrid l’any 1942; l’any 1943 va publicar el seu primer poema a la revista Espadaña i va començar també el que seria el seu primer llibre (Nuestra elegía), i va viatjar per Àustria i per Itàlia.

Va iniciar la carrera de Dret a Madrid l’any 1945, però des de l’any 1948 va continuar-la a Barcelona (on va obtenir la seva llicenciatura l’any 1950). Els anys universitaris a Barcelona foren els de la coneixença d’escriptors catalans que més tard esdevindrien, en llengua castellana, grans figures de l’anomenada ‘Generació dels 50’ (Carlos Barral, Jaime Gil de Biedma, José Agustín Goytisolo…).

Font: https://www.insalfonscostafreda.cat/web/index.php/l-institut/qui-fou-alfons-costafreda